ປະທານສູນກາງແນວລາວສ້າງຊາດຕ້ອນຮັບຄະນະຜູ້ແທນ ສູນກາງສະພາຄະນະບໍລິຫານພຣະສົງ ສສ ຫວຽດນາມ
September 24, 2022 - 1:41 PM
ໃນວັນທີ 23 ກັນຍາ 2022 ນີ້ ທີ່ສູນກາງແນວລາວສ້າງຊາດ ທ່ານ ສິນລະວົງ ຄຸດໄພທູນ ກໍາມະການກົມການເມືອງສູນກາງພັກ, ປະທານສູນກາງແນວລາວສ້າງຊາດ ໄດ້ໃຫ້ກຽດຕ້ອນຮັບຄະນະຜູ້ແທນ ສູນກາງສະພາຄະນະບໍລິຫານພຣະສົງ ສສ ຫວຽດນາມ ນຳໂດຍ ພຮະອາຈານໃຫຍ່ ທິກທຽນ ເຢີນ ປະທານສູນກາງສູນກາງສະພາຄະນະບໍລິຫານພຣະສົງ ສສ ຫວຽດນາມ ເນື່ອງໃນໂອກາດທີ່ຄະນະເດີນທາງມາພົບປະຢ້ຽມຢາມອົງການພຸດທະສາສະໜາສໍາພັນ ລາວ ທີ່ນະຄອນຫຼວງວຽງຈັນ.
ໃນໂອກາດນີ້, ທ່ານ ສິນລະວົງ ຄຸດໄພທູນ ໄດ້ສະແດງຄວາມຍິນດີຕ້ອນຮັບ ແລະ ຕີລາຄາສູງ ຕໍ່ກັບການມາພົບປະຢ້ຽມຢາມ ສປປ ລາວ ເປັນການປະກອບສ່ວນອັນສຳຄັນ ເຂົ້າໃນການຮັດແໜ້ນການພົວພັນຮ່ວມມື ລະຫວ່າງສອງອົງ ການພຸດສະສາສະໜາສໍາພັນລາວ ແລະ ສູນກາງສະພາຄະນະບໍລິຫານພຣະສົງ ຫວຽດນາມ ເປັນການເສີມຂະຫຍາຍສາຍພົວພັນມິດຕະພາບ, ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງສອງພັກ, ສອງລັດ ແລະ ປະຊາຊົນ ສອງຊາດລາວ-ຫວຽດນາມ ໃຫ້ໄດ້ຮັບຜົນສໍາເລັດ ພ້ອມກັນນີ້, ປະທານ ສນຊ ໄດ້ເນັ້ນໃຫ້ 3 ອົງການພຸດທະສາສະໜາ 3 ປະເທດລາວ, ຫວຽດນາມ ແລະ ກໍາປູເຈຍ ສືບຕໍ່ປະກອບສ່ວນຊ່ວຍ ປຸກລະດົມເຕົ້າໂຮມຄວາມສາມັກຄີໂດຍສະເພາະແມ່ນປະຊາຊົນທີ່ຢູ່ລຽບຕາມຊາຍແດນ ເພື່ອບໍ່ໃຫ້ເກີດມີປະກົດການຫຍໍ້ທໍ້ຕ່າງໆ ໃຫ້ມີຄວາມສະຫງົບສຸກ.
ພຣະອາຈານ ໃຫຍ່ ທິກທຽນ ເຢີນ ໄດ້ສະແດງຄວາມຂອບໃຈຢ່າງສູງຕໍ່ການຕ້ອນຮັບອັນອົບອຸ່ນ ພ້ອມທັງແຈ້ງຈຸດປະສົງໃນການມາຢ້ຽມຢາມຄັ້ງນີ້, ເພື່ອເປັນການຜັນຂະຫຍາຍເນື້ອໃນສັນຍາຮ່ວມມືສອງຝ່າຍທີ່ສອງອົງການ ໄດ້ລົງນາມ ແຕ່ປີ 2005 ສອງອົງການ ເພື່ອເປັນການເຂົ້າຮ່ວມພິທີສະເຫຼີມສະຫຼອງປີສາມັກຄີມິດຕະພາບ ລາວ-ຫວຽດນາມ ປີ 2022 ແລະ ສະຫຼຸບວຽກງານການເຄື່ອນໄຫວ ພຣະພູດທະສາສະໜາ ຢູ່ ສປປ ລາວ ຂອງຄະນະປະສານງານອົງການພຸດທະສານສະໜາ ລາວ-ຫວຽດນາມ ພ້ອມກັນນີ້, ຄະນະໄດ້ເຂົ້າພົບປະການນໍາຂອງກະຊວງພາຍໃນຕື່ມອີກ